Document ID: /roh_data/filtered/fineweb-2-filterrobots_roh.jsonl.gz/3384

Cun ina festa tut spectaculara ha la Corvatsch SA festivà il barat da la regiun Piz Nair culla regiun Diavolezza/Lagalb.
Ils giasts a la festa sin la staziun da mez da la pendiculara Corvatsch èn stads cun bucca averta. In parasgulader siglia ord in helicopter e simbolisescha in corv per la regiun Corvatsch. In artist taglia ord in glatsch ina muntogna e quella simbolisescha la regiun Lagalb e per finir ha giugà ina ballerina cul fieu e simbolisescha il diavel, per la regiun Diavolezza.
Ensemen culla show spectaculara han ils responsabels era mussà uffizialmain il nov logo da las trais interpresas. Mintga regiun, saja quai Covatsch, Lagalb ed era Diavolezza survegnan in agen logo. Per far la lavur da marketing e reclama vegnan quels però fusiunads ad in logo cun amez la bandiera svizra.
La fusiun uffiziala da las 3 regiuns ha lieu al principi da zercladur 2017.
RR actualitad 08:00